Document ID: /roh_data/filtered/Billingualer_Corpus_interleaved-de-rm.jsonl.gz/315

This is a text translated from German to Rumantsch Grischun.
Sachplan Übertragungsleitungen (SÜL) liegt öffentlich auf

Der Sachplan Übertragungsleitungen (SÜL) gibt eine landesweite Übersicht über das bestehende und geplante Übertragungsleitungsnetz. Gegenstand der Betrachtung ist das Netz der Elektrizitätswerke auf den Spannungsebenen 380 und 220 kV sowie das der Eisenbahnen auf 132 kV. Der SÜL ist ein partnerschaftliches Werk, an dem Bund, Kantone, Elektrizitätswerke, Bahnen und Umweltorganisationen unter der Führung des Bundesamtes für Energie mitgewirkt haben.

Zweck des SÜL ist es, ein Leitungs-Bauvorhaben auf Netzebene aus übergeordneter Sicht zu beurteilen und diese Beurteilung transparent zu vermitteln. Die Beurteilung erstreckt sich dabei auf folgende drei Bereiche:

- Der Bedarf soll bezüglich Versorgung eines Werks/Bahnunternehmens wie auch aus nationaler und internationaler Sicht beurteilt werden.

- Es sollen ein geeigneter Korridor (Landschaftsraum) oder allenfalls Korridorvarianten für das Projekt aufgezeigt werden. Geeignet heisst unter Berücksichtigung der Anliegen der Raumordnung, der Landschaftsschutz- und Umweltschutz-Interessen.

- Allfällige Konflikte, die aus unterschiedlichen Ansprüchen an den Raum hervorgehen, sollen frühzeitig aufgedeckt und Lösungsmöglichkeiten aufgezeigt werden.

Insgesamt sind im SÜL 62 Ausbauprojekte aufgeführt. Die meisten davon sind Umbauten (Ersatz, Spannungserhöhungen) und nur wenige sind effektive Neubauten. Der Kanton Graubünden ist von folgenden sieben Vorhaben betroffen: Tinizong - Löbbia, Löbbia - Castasegna, Tinizong - Silvaplana, Amsteg - Sedrun, Sedrun - Bodio, Sargans - Landquart, Landquart - Chur. Bei allen handelt es sich um längerfristig geplante Ausbauvorhaben im Sinn von Absichtserklärungen der Werke/Bahnen.

Der Sachplan Übertragungsleitungen liegt bei den betroffenen Regionen sowie beim kantonalen Amt für Raumplanung in der Zeit vom 10. März bis 9. April 2000 auf. Stellungnahmen und Einwendungen sind bis 14. April 2000 an das kantonale Amt für Raumplanung zu richten.

Gremium: Departement des Innern und der Volkswirtschaft Graubünden

Quelle: dt Departement des Innern und der Volkswirtschaft Graubünden

Data: 10.03.2000

Il plan sectoral lingias da transmissiun (PSL) vegn exponì publicamain

Il plan sectoral lingias da transmissiun (PSL) dat ina survista per l'entir pajais da la rait existenta da las lingias da transmissiun e da las lingias planisadas. L'object da survista è la rait da las ovras electricas sin ils nivels da tensiun 380 e 220 kV sco er quella da las viasfier sin 132 kV. Il PSL è ina ovra communabla da la confederaziun, ils chantuns, las ovras electricas, las viasfier e da las organisaziuns per la protecziun da l'ambient. El stat sut la direcziun da l'uffizi federal d'energia.

L'intent dal PSL è quel da giuditgar or d'ina vista superiura in project per construir lingias sin il nivel da la rait e d'intermediar quest giudicament a moda transparenta. Il giudicament pertutga ils suandants trais secturs:

- Il basegn duai vegnir giuditgà resguardond il provediment d'ina ovra/viafier sco er la vista naziunala ed internaziunala.

- I duai vegnir chattà in corridor (cuntrada) adattà u eventualmain variantas da corridors per il project. Adattà vul dir resguardond ils interess da la planificaziun territoriala e da la protecziun da la cuntrada e da la natira.

- Conflicts evidents che resultan dal fatg ch'i vegnan fatgs valair differents dretgs vi dal spazi duain vegnir sclerids a temp ed ins duai empruar da chattar soluziuns.

En total vegnan menziunads 62 projects d'engrondiment. Ils blers pertutgan midadas da construcziun (substituziun, augments da la tensiun) e be paucs èn construcziuns novas per propi. Il chantun Grischun è pertutgà dals suandants set projects: Tinizong - Löbbia, Löbbia - Castasegna, Tinizong - Silvaplauna, Amsteg - Sedrun, Sedrun - Bodio, Sargans - Landquart, Landquart - Cuira. Tuts èn projects d'engrondiment planisads a lunga vista en il senn da las decleranzas d'intenziun da las ovras/viasfier.

Il plan sectoral lingias da transmissiun è exponì tar las regiuns pertutgadas sco er tar l'uffizi da planisaziun dals 10 da mars fin ils 9 d'avrigl 2000. Posiziuns ed objecziuns èn da drizzar fin ils 14 d'avrigl 2000 a l'uffizi chantunal da planisaziun.

Gremi: departament da l'intern e da l'economia publica dal Grischun

Funtauna: rg departament da l'intern e da l'economia publica dal Grischun

Data: 10.03.2000